Rikunarita-ORG/Wikinium huggingface dataset:
# Paul McCartney

Paul McCartney í Prag í 2004.
**Paul McCartney** (føddur 18. juni 1942 í Liverpool) er ein av heimsins kendastu sangskrivarum. Hann byrjaði yrkisleið sína í The Beatles saman við John Lennon, George Harrison og Ringo Starr. Saman skrivaðu Lennon og McCartney teir flestu sangirnar hjá The Beatles.

The Beatles vóru virknir millum 1962 og 1970. Í 1970'unum fekk Paul McCartney sær ein nýggjan bólk, so hann aftur fekk spælt konsertir. Bólkurin nevndist Wings. Einastu tónleikararnir, sum eru við á øllum plátunum hjá Wings, eru, umframt Paul McCartney, kona hansara Linda McCartney og gittarleikarin Denny Lane, sum eitt skifti hevði spælt í enska tónleikabólkinum The Moody Blues. Bólkurin Wings varð upploystur um ársskiftið 1980-1981, og síðani tá hevur Paul McCartney virkað sum solistur.

Sambært metbókini hjá Guinness er Paul McCartney ríkasti tónleikari í heiminum.

## Paul McCartney pláturnar

* The Family Way - 1967
* McCartney - 1970
* Ram - 1971
* Wild Life - 1971
* Red Rose Speedway - 1973
* Band On The Run - 1973
* Venus And Mars - 1975
* Wings At The Speed Of Sound - 1976
* Wings Over America - 1977
* London Town - 1978
* Wings' Greatest - 1978
* Back To The Egg - 1979
* McCartney II - 1980
* Tug Of War - 1982
* Pipes Of Peace - 1983
* Give My Regards To Broad Street - 1984
* Press To Play - 1985
* Flowers In The Dirt - 1987
* All The Best - 1987
* Choba V CCCP - 1987

## Sí eisini

* The Beatles
* John Lennon
* George Harrison
* Ringo Starr
* Wings
# FIFA

Flaggið hjá FIFA.
Høvuðssætið hjá FIFA í Zürich.
FIFA-limaskapur.
**FIFA** (*Fédération Internationale de Football Association*) er alheims samgonga fyri tjóðar fótbóltssambondini.
Limasambondini eru úr mestsum øllum londum í heiminum.
Føroyar gjørdist limur í FIFA 2. juli 1988.

## Søga

Í mai 1904 hittust sjey tjóðir í París fyri at seta á stovn FIFA. Fyrstu limalondini vóru Belgia, Danmark, Frakland, Niðurlond, Spania, Sveis og Svøríki.

Ongland, Skotland, Írland og Wales vóru ikki umboðað á fundinum, men Ongland gjørdist limur árið eftir (1905) og Skotland óg Wales fylgdu í 1910. Fyrstu limalondini uttanfyri Evropa vóru Suðurafrika í 1909/1910, Argentina í 1912 og Kili saman við USA í 1913.

Í dag er altjóða fótbóltssamgongan meginfelagið fyri tjóðar fótbóltssambond úr 211 londum.

Høvuðssætið hjá FIFA er síðan 1932 í Zürich í Sveis.
Núverandi FIFA-forseti síðan 2016 er Gianni Infantino.

## Hygg eisini at

* HM fótbóltur
* UEFA
* IFAB

## Ávísingar úteftir

* Heimasíða, fifa.com

## Keldur
# Wiki

Hugtakið **Wiki** vísir til eitt slag av ritbúnaði, sum gevur brúkarum møguleika at samstarva um at savna og skifta um vitan og kunning um ávís evni. Ward Cunningham hevur ment forritið. Hann og Bo Leuf hava saman skrivað bókina "The Wiki Way" (2001), sum tøkniliga er avoldað, men sum kortini greiðir væl frá wikihugburðinum. Orðið, Wiki, stavar frá hawviiska WikiWiki.

Í einum Wiki kunnu brúkarar frítt skriva og almannakunngera tilfar, serliga skrivað tilfar, men í nýggjari forritum ber eisini til at goyma eitt nú myndir og fílur av ymsum sløgum. Brúkarar kunnu frítt broyta tilfar hjá hvørjum øðrum, teir kunnu kjakast um ávís evni og eru í vissan mun við til at tilevna skipanina av eini Wiki.

Grundskipanin í eini Wiki er ovurtekstaskipanin (hypertekstaskipanin), sum er høvuðsskipanin á internetinum. Ein Wiki er forritað t.d. í PHP, og dátur (síður) verða goymdar í einum dátugrunni, ofta MySQL.

Síður verða heintaðar ella stovnaðar við at brúka HTTP-protokollina og boðini, GET og POST.

Lesing fer fram á vanligari vevsíðu, meðan skriving og rætting fer fram í formpartinum á eini vevsíðu.

## Bókmentir

* Bo Leuf & Ward Cunningham: The Wiki way. Quick collaboration on the Web. Addison-Wesley, 2001.
* Dan Woods & Peter Thoeny: Wikis for Dummies. John Wiley & Sons, 2007.
* Mark S. Choate: Professional Wikis. Collaboration on the Web. John Wiley & Sons, 2008.
* Mizanur Rahman: MediaWiki Administrators' Tutorial Guide. Packt Publishing Limited, 2007.

## Uttanhýsis leinki

* Um Wiki í ensku útgávuni av Wikipedia.
* Heimasíðan hjá MediaWiki.